Ապրիլի 17-ին «Արամ Խաչատրյան» համերգասրահում տեղի ունեցավ Սուրբ Հարության տոնին նվիրված ռուս-հայկական երգչախմբային առաջին կոնգրեսի համերգը: Ռուսաստանից համերգին մասնակցում էին առաջատար երեք երգչախմբեր, Հայաստանից՝ Երևանի պետական կամերային երգչախումբն ու Ֆիլհարմոնիկ նվագախումբը: Համերգի գլխավոր հովանավորը, ինչպես նաև կազմակերպիչներից մեկը «Ակտի գրուպ»-ն էր: Համերգի կազմակերպիչների թվում նաև Հայաստանի մշակույթի նախարարությունն է: